Bi dr Bundesbresidäntewahl in dr 14. Bundesversammlig am 30. Juni 2010 z Berlin het dr Wulff im erschte un im zweete Wahlgang kei absoluti Mehrheit iberchuu.[1] Im 3. Wahlgang het er si mit 625 Stimme gege dr Joachim Gauck mit 494 Stimme durgsetzt. Dr Bundesdagsbresidänt Norbert Lammert het in dr Bundesversammlig as Versammligsleiter e Erklärig vum wulff verchindet, ass dää vu syym Amt as nidersächsische Minischterbresidänt zruckdritt. As Noofolger isch im nidersächsische Landdag am 1. Juli 2010 dr David McAllister gwehlt wore. Wel s Amt vum Bundesbresidänt vakant gsi isch, het dr Wulff syy nej Amt sofort mit dr Aanahm vu dr Wahl aadrätte.